CELEX: 
Language: da
Date: 2020-01-20 00:00:00
Title: KOMMISSIONENS DELEGEREDE FORORDNING (EU) …/… om den europæiske skrogdatabase

EUROPA-
            KOMMISSIONEN
                                   Bruxelles, den 20.1.2020
                                   C(2020) 255 final
   KOMMISSIONENS DELEGEREDE FORORDNING (EU) …/…
                       af 20.1.2020
             om den europæiske skrogdatabase
DA                                                          DA
 ---pagebreak---                                                     BEGRUNDELSE
   1.         BAGGRUND FOR DEN DELEGEREDE RETSAKT
   Fartøjer til sejlads på indre vandveje, der sejler på europæiske indre vandveje, skal opfylde
   forskellige krav vedrørende sikkerhed, forvaltning og besætning.
   For at sikre en sikker drift skal der for et fartøj indhentes et certifikat for sejlads på indre
   vandveje udstedt af en kompetent myndighed i overensstemmelse med direktiv (EU)
   2016/16291. Certifikatet indeholder oplysninger, der identificerer fartøjet (fartøjets navn,
   fartøjets type, fartøjets dimensioner osv.). En af de vigtigste oplysninger om fartøjet er et
   enkelt europæisk fartøjsidentifikationsnummer (ENI). Et fartøj kan kun tildeles ét enkelt ENI.
   ENI udstedes kun én gang og forbliver uændret i hele fartøjets levetid.
   Den europæiske skrogdatabase (EHDB) er en database, der føres af Europa-Kommissionen,
   og hvori der indsamles oplysninger om de fartøjer, der sejler på europæiske indre vandveje.
   EHDB anvendes til at kontrollere historikken for ikkefærdigbehandlede certifikatansøgninger
   og oplysninger om certifikater, der allerede er udstedt til fartøjet. EHDB anvendes til at
   fremme velfungerende flodinformationstjenester (RIS) i overensstemmelse med direktiv
   2005/44/EF2.
   Direktiv (EU) 2016/1629 fastlægger de generelle bestemmelser for EHDB, f.eks. at
   medlemsstaterne skal indføre oplysninger, der identificerer og beskriver fartøjerne (uden at
   specificere, hvilke oplysninger der er tale om).
   For yderligere at specificere bestemmelserne for EHDB har Europa-Kommissionen beføjelse
   til at vedtage delegerede retsakter med nærmere regler om databasen (f.eks. en liste over de
   oplysninger, der identificerer og beskriver fartøjerne).
   EHDB blev oprettet i 2009 inden for rammerne af PLATINA-projektet (platform til
   gennemførelsen af NAIADES3) og blev drevet af en kontrahent på vegne af Europa-
   Kommissionen.            Projektet         udgjorde          en      pilottjeneste      for       de     nationale
   fartøjscertificeringsmyndigheder og RIS ved at forbinde dem med hinanden og muliggøre
   udveksling af oplysninger.
   Ved Kommissionens direktiv 2013/49/EU om ændring af bilag II til Europa-Parlamentets og
   Rådets direktiv 2006/87/EF om fastsættelse af tekniske forskrifter for fartøjer på indre
   vandveje4 blev de første bestemmelser om EHDB fastlagt med krav om, at medlemsstaterne
   indfører oplysninger til identifikation af fartøjet i databasen.
   1
            Europa-Parlamentets og Rådets direktiv (EU) 2016/1629 af 14. september 2016 om fastsættelse af
            tekniske forskrifter for fartøjer til sejlads på indre vandveje, om ændring af direktiv 2009/100/EF og om
            ophævelse af direktiv 2006/87/EF (EUT L 252 af 16.9.2016, s. 118).
   2
            Europa-Parlamentets og Rådets direktiv 2005/44/EF af 7. september 2005 om harmoniserede
            flodinformationstjenester (RIS) på de indre vandveje i Fællesskabet (EUT L 255 af 30.9.2005, s. 152).
   3
            Meddelelse fra Kommissionen — Første situationsrapport om gennemførelsen af handlingsprogrammet
            NAIADES om fremme af transport ad indre vandveje/* COM/2007/0770 final */
   4
            Kommissionens direktiv 2013/49/EU af 11. oktober 2013 om ændring af bilag II til Europa-
            Parlamentets og Rådets direktiv 2006/87/EF om fastsættelse af tekniske forskrifter for fartøjer på indre
            vandveje (EUT L 272 af 12.10.2013, s. 41).
DA                                                             1                                                      DA
 ---pagebreak---    Den 15. marts 2016 blev EHDB overført til Kommissionens datacentre i Luxembourg. Det
   sikres, at Europa-Kommissionen overholder de forpligtelser vedrørende databeskyttelse, der
   er fastsat i forordning (EU) 2018/17255.
   Den foreslåede delegerede forordning udgør grundlaget for at tilpasse den eksisterende EHDB
   til bestemmelserne i direktiv (EU) 2016/1629.
   Denne delegerede forordning er i overensstemmelse med artikel 19, stk. 7, i direktiv (EU)
   2016/1629, som tillægger Kommissionen beføjelse til at vedtage delegerede retsakter med
   nærmere regler om de oplysninger, der skal indføres i EHDB, de tilladte adgangstyper og
   instrukserne vedrørende anvendelsen og driften af databasen.
   2.         HØRINGER FORUD FOR RETSAKTENS VEDTAGELSE
   I henhold til artikel 32 i direktiv (EU) 2016/1629 skal Kommissionen inden vedtagelsen af en
   delegeret retsakt høre eksperter, som er udpeget af hver enkelt medlemsstat, i
   overensstemmelse med principperne i den interinstitutionelle aftale om bedre lovgivning af
   13. april 2016.
   Indholdet i EHDB blev drøftet i CESNI6 på et ad hoc-møde i CESNI den 28. november 2017.
   På dette møde definerede medlemsstaterne listen over nødvendige fartøjsoplysninger, som bør
   samles i EHDB.
   Udkastet til den delegerede retsakt blev fremlagt på mødet i Kommissionens ekspertgruppe
   om tekniske forskrifter for fartøjer på indre vandveje den 24. maj 2018. Ekspertgruppen
   støttede det udkast til delegeret retsakt, som Kommissionen havde udarbejdet. Eksperterne
   fremsatte også kommentarer og bemærkninger til udkastet. Alle bemærkninger blev medtaget
   i udkastet til den delegerede retsakt.
   Desuden blev interessenternes bemærkninger til udkastet til den delegerede forordning
   indsamlet inden for rammerne af feedbackmekanismen for bedre lovgivning i perioden fra
   den 26. august til den 23. september 2019. Der blev modtaget i alt fem tilbagemeldinger. Der
   blev modtaget en kommentar fra en borger og fire fra medlemmer af Kommissionens
   ekspertgruppe om tekniske forskrifter for fartøjer på indre vandveje, som igen blev hørt
   sideløbende med den offentlige onlinehøring. De modtagne bemærkninger blev i videst
   muligt omfang indarbejdet i det endelige udkast, navnlig anmodninger om præciseringer.
   3.         JURIDISKE ASPEKTER AF DEN DELEGEREDE RETSAKT
   I overensstemmelse med artikel 19, stk. 7, i direktiv (EU) 2016/1629 fastsætter den
   delegerede retsakt de nærmere regler om de oplysninger, der skal indføres i databasen af
   medlemsstaterne, de tilladte adgangstyper under hensyntagen til kategorierne af modtagere af
   oplysninger og formålene med at behandle oplysningerne samt instrukserne vedrørende
   anvendelsen og driften af databasen.
   Oplysningerne må kun behandles af de kompetente myndigheder i medlemsstaterne,
   kontraherende parter i den reviderede konvention om sejlads på Rhinen og tredjelande, der er
   5
            Europa-Parlamentets og Rådets forordning (EU) 2018/1725 af 23. oktober 2018 om beskyttelse af
            fysiske personer i forbindelse med behandling af personoplysninger i Unionens institutioner, organer,
            kontorer og agenturer og om fri udveksling af sådanne oplysninger (EUT L 295 af 21.11.2018, s. 39).
   6
            CESNI — Det Europæiske Udvalg for Udarbejdelse af Standarder for Sejlads på Indre Vandveje, der
            handler under ledelse af Centralkommissionen for Sejlads på Rhinen (CCNR) og er åben for eksperter
            fra alle medlemsstaterne, er ansvarlig for udarbejdelsen af de tekniske standarder inden for sejlads på
            indre vandveje, som Unionen bør henvise til.
DA                                                         2                                                        DA
 ---pagebreak---    pålagt de opgaver, der er forbundet med anvendelsen af direktiv (EU) 2016/1629 og direktiv
   2005/44/EF. Disse kompetente myndigheder har fuld adgang til EHDB.
   Den delegerede retsakt indeholder også bestemmelser om begrænset adgang til EHDB
   (læseadgang) for de nationale myndigheder, der er ansvarlige for vandvejstrafik- og
   infrastrukturforvaltning, opretholdelse eller håndhævelse af sejladssikkerheden og indsamling
   af statistiske data.
   Det vil være nødvendigt at oprette en konto for at få adgang til EHDB. Kontoen vil blive
   valideret af et centralt kontaktpunkt for EHDB, der er udpeget i hver medlemsstat samt i de
   kontraherende parter i den reviderede konvention om sejlads på Rhinen.
   Den delegerede retsakt består af en dispositiv del (7 artikler) og bilag.
   I artikel 1 fastlægges den delegerede retsakts genstand og anvendelsesområde.
   I artikel 2 henvises der til bilag 1, som indeholder listen over oplysninger til identifikation af
   en flydende struktur, som skal indgives til EHDB (mere detaljeret forklaring i den del, der
   vedrører bilag 1).
   I artikel 3 findes der bestemmelser om adgang til EHDB og behandling af oplysninger. I
   denne artikel defineres de kompetente myndigheder, der er ansvarlige for adgangen til EHDB
   og behandlingen af oplysningerne i EHDB.
   I artikel 4 fastlægges bestemmelserne om læseadgang til databasen og de kompetente
   myndigheders forpligtelser på dette område.
   I artikel 5 oprettes der et centralt kontaktpunkt for EHDB. Det centrale kontaktpunkt fungerer
   som forbindelsespunkt for Kommissionen og andre medlemsstater og letter valideringen af
   adgangen til EHDB.
   I bilag 1 anføres alle de nødvendige fartøjsoplysninger, der skal forelægges af de kompetente
   myndigheder, og der henvises også til de fakultative fartøjsoplysninger. For at sikre
   overensstemmelsen mellem              direktiv (EU) 2016/1629           og forskrifterne fra
   Centralkommissionen for Sejlads på Rhinen er listen over de fartøjsoplysninger, der bør
   sendes til EHDB, med henvisning til bilag 2 til ES-TRIN-standarden (liste over
   minimumsoplysninger til identifikation af et fartøj) medtaget.
   Bilag 2 fastlægger brugerprofiler og adgangsrettigheder, med en liste over organer og deres
   adgangsret til de minimumoplysninger, der kræves til identifikation af et fartøj i EHDB.
   Bilag 3 indeholder bestemmelser om fuld adgang til og behandling af oplysningerne i EHDB.
   Bilag 4 indeholder bestemmelser om læseadgang til EHDB.
   Bilag 5 indeholder en beskrivelse af EHDB's funktioner.
DA                                                  3                                                 DA
 ---pagebreak---                  KOMMISSIONENS DELEGEREDE FORORDNING (EU) …/…
                                              af 20.1.2020
                                   om den europæiske skrogdatabase
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv (EU) 2016/1629 af 14.
   september 2016 om fastsættelse af tekniske forskrifter for fartøjer til sejlads på indre
   vandveje, om ændring af direktiv 2009/100/EF og om ophævelse af direktiv 2006/87/EF7,
   særlig artikel 19, stk. 7, og
   ud fra følgende betragtninger:
   (1)     For at sikre en gnidningsløs gennemførelse af direktiv (EU) 2016/1629 bør der gives
           fuld adgang til de kompetente myndigheder i medlemsstaterne, de kontraherende
           parter i den reviderede konvention om sejlads på Rhinen og tredjelande, der er pålagt
           opgaverne i forbindelse med anvendelsen af direktiv (EU) 2016/1629 og 2005/44/EF.
   (2)     Fuld adgang giver medlemsstaterne mulighed for at samarbejde indbyrdes og med
           tredjelande og koordinere deres arbejde med behandlingen af oplysninger om de
           flydende strukturer, der er opført i EHDB.
   (3)     Andre myndigheder bør kun have læseadgang til EHDB med henblik på at
           gennemføre administrative foranstaltninger til sikring af vandvejstrafik- og
           infrastrukturforvaltning, opretholdelse eller håndhævelse af sejladssikkerheden og
           indsamling af statistiske data.
   (4)     For at sikre, at EHDB fungerer gnidningsløst, og for at lette kontrollen af anmodninger
           om adgang til EHDB bør medlemsstaterne, de kontraherende parter i den reviderede
           konvention om sejlads på Rhinen og relevante tredjelande udpege et centralt
           kontaktpunkt.
   (5)     Det er hensigtsmæssigt at fastsætte de skridt, som medlemsstaterne bør følge, når de
           giver læseadgang til EHDB, med henblik på at sikre oplysningernes sikkerhed og
           sørge for, at EHDB fungerer gnidningsløst.
   (6)     Der er behov for sammenlignelige, ajourførte, pålidelige og harmoniserede
           oplysninger af høj kvalitet om flydende strukturer til sejlads på indre vandveje for at
           lette kontrollen af de nuværende og tidligere oplysninger om en flydende struktur og
           oplysninger vedrørende de udstedte certifikater og nye ansøgninger om certifikater.
           Der bør derfor opstilles en detaljeret liste med oplysninger om de flydende strukturer.
   (7)     Specifikationerne bør forblive teknologineutrale og åbne for innovative teknologier,
           og engangsprincippet og princippet om interoperabilitet som standard bør anvendes.
           Der bør tages behørigt hensyn til principperne og henstillingerne i EU-
   7
           EUT L 252 af 16.9.2016, s. 118.
DA                                                   4                                             DA
 ---pagebreak---            handlingsplanen         for      e-forvaltning      2016-2020(8)       og     den       europæiske
                                         9
           interoperabilitetsramme( ).
   (8)     Når foranstaltningerne i denne forordning indebærer behandling af personoplysninger,
           bør den gennemføres i overensstemmelse med EU-retten om beskyttelse af
           personoplysninger, særlig forordning (EU) 2018/1725(10), for så vidt angår Europa-
           Kommissionens behandling af personoplysninger, og Europa-Parlamentets og Rådets
           forordning (EU) 2016/679(11), for så vidt angår behandling af personoplysninger hos
           medlemsstaternes kompetente myndigheder.
   (9)     Den Europæiske Tilsynsførende for Databeskyttelse er blevet hørt i overensstemmelse
           med artikel 42 i forordning (EU) 2018/1725 —
   VEDTAGET DENNE FORORDNING:
                                                     Artikel 1
                                      Genstand og anvendelsesområde
   I denne forordning fastsættes regler for indsamling og behandling af og adgang til de
   oplysninger, der opbevares i den europæiske skrogdatabase (EHDB), jf. artikel 19 i direktiv
   (EU) 2016/1629, og for de autoriserede adgangstyper og instrukserne vedrørende anvendelsen
   og driften af databasen.
                                                     Artikel 2
                                           Indsamling af oplysninger
   Medlemsstaterne indfører i EHDB de oplysninger til identifikation af en flydende struktur, der
   er omhandlet i bilag 1 til denne forordning.
                                                     Artikel 3
                       Fuld adgang til og behandling af oplysningerne i EHDB
   1. Oplysningerne er tilgængelige for og behandles af de kompetente myndigheder i
   medlemsstaterne, de kontraherende parter i den reviderede konvention om sejlads på Rhinen
   og tredjelande, der er pålagt opgaverne i forbindelse med anvendelsen af direktiv (EU)
   2016/1629 og 2005/44/EF med henblik på at støtte gennemførelsen af administrative
   foranstaltninger for at opretholde sikkerheden og lette navigationen og sikre anvendelsen af
   direktiv 2016/1629/EU.
   8
           EU-handlingsplan for e-forvaltning 2016-2020 — Fremskyndelse af forvaltningernes digitale omstilling
           — meddelelse fra Kommissionen til Europa-Parlamentet, Rådet, Det Europæiske Økonomiske og
           Sociale Udvalg og Regionsudvalget (COM/2016/0179 final).
   9
           Den europæiske interoperabilitetsramme — strategi for gennemførelse, meddelelse fra Kommissionen
           til Europa-Parlamentet, Rådet, Det Europæiske Økonomiske og Sociale Udvalg og Regionsudvalget
           (COM/2017/134 final).
   10
           Europa-Parlamentets og Rådets forordning (EU) 2018/1725 af 23. oktober 2018 om beskyttelse af
           fysiske personer i forbindelse med behandling af personoplysninger i Unionens institutioner, organer,
           kontorer og agenturer og om fri udveksling af sådanne oplysninger og om ophævelse af forordning (EF)
           nr. 45/2001 og afgørelse nr. 1247/2002/EF.
   11
           Europa-Parlamentets og Rådets forordning (EU) 2016/679 af 27. april 2016 om beskyttelse af fysiske
           personer i forbindelse med behandling af personoplysninger og om fri udveksling af sådanne
           oplysninger og om ophævelse af direktiv 95/46/EF (generel forordning om databeskyttelse) (EUT L 119
           af 4.5.2016, s. 1).
DA                                                       5                                                       DA
 ---pagebreak---    2. De enkelte medlemsstater, der er kontraherende parter i den reviderede konvention om
   sejlads på Rhinen, og tredjelande, jf. stk. 1, meddeler Kommissionen navn og adresse på de i
   stk. 1 omhandlede kompetente myndigheder.
   3. Medlemsstaterne sikrer, at der er overensstemmelse mellem de oplysninger, der opbevares i
   de registre, der er omhandlet i artikel 17 i direktiv (EU) 2016/1629, og oplysningerne i
   EHDB.
   4. Der gives fuld adgang til EHDB i overensstemmelse med bilag 3 til denne forordning.
                                                  Artikel 4
                                         Læseadgang til EHDB
   1. For at kunne gennemføre administrative foranstaltninger til sikring af vandvejstrafik- og
   infrastrukturforvaltning, opretholdelse eller håndhævelse af sejladssikkerheden og indsamling
   af statistiske data kan der gives læseadgang til EHDB til andre myndigheder end dem, der er
   omhandlet i artikel 3, hos medlemsstaterne, hos kontraherende parter i den reviderede
   konvention om sejlads på Rhinen og hos tredjelande, der er omhandlet i artikel 3, stk. 1, i
   denne forordning.
   2. Hver medlemsstat, kontraherende part i den reviderede konvention om sejlads på Rhinen
   eller tredjeland meddeler Kommissionen navnene og adresserne på de myndigheder, der er
   omhandlet i stk. 1, med angivelse af deres brugerprofiler i overensstemmelse med bilag 2 til
   denne forordning.
   3. Der gives læseadgang til EHDB i overensstemmelse med bilag 4 til denne forordning.
   Artikel 5
                                   Centralt kontaktpunkt for EHDB
   1. Hver medlemsstat, kontraherende part i den reviderede konvention om sejlads på Rhinen og
   tredjeland, jf. artikel 3, stk. 1, udpeger et centralt kontaktpunkt for Kommissionen og de
   øvrige medlemsstater for at lette udvekslingen af oplysninger vedrørende validering af
   adgangen i overensstemmelse med artikel 3 og 4. Meddelelser i henhold til artikel 3, stk. 2, og
   artikel 4, stk. 2, foretages ved registrering af de relevante oplysninger i EHDB.
   2. Det centrale kontaktpunkt udvælges blandt de kompetente myndigheder, der er omhandlet i
   artikel 3, stk. 1, i denne forordning.
   3. Hver medlemsstat, kontraherende part i den reviderede konvention om sejlads på Rhinen og
   tredjeland, jf. artikel 3, stk. 1, i denne forordning, meddeler Kommissionen navnene og
   kontaktoplysningerne for det centrale kontaktpunkt for EHDB.
                                                  Artikel 6
                                               Ikrafttræden
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
DA                                                    6                                            DA
 ---pagebreak---    Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 20.1.2020.
                                               På Kommissionens vegne
                                               Formand
                                               Ursula von der LEYEN
DA                                               7                                           DA
 ---documentbreak---         EUROPA-
        KOMMISSIONEN
                              Bruxelles, den 20.1.2020
                              C(2020) 255 final
                              ANNEXES 1 to 5
                     BILAG
                       til
   KOMMISSIONENS DELEGEREDE FORORDNING
         om den europæiske skrogdatabase
DA                                                     DA
 ---pagebreak---                                                   BILAG 1
                        Oplysninger til identifikation af en flydende struktur
   De oplysninger, der skal bruges til identifikation af et fartøj, jf. bilag 2 i den gældende
   europæiske standard om fastsættelse af tekniske krav for fartøjer til sejlads på indre vandveje,
   er dem, der er omhandlet i bilag II til direktiv (EU) 2016/1629.
                                                  BILAG 2
                                 Brugerprofiler og adgangsrettigheder
   1.1.      Kommissionen tildeler adgangsrettigheder til individuelle brugere, der svarer til
             brugerprofilerne i tabel 1.
   1.2.      Kommissionen kan også tildele internationale organisationer og myndigheder
             fra tredjelande adgangsrettigheder til EHDB i overensstemmelse med artikel
             19, stk. 5, i direktiv (EU) 2016/1629, hvis kravene i artikel 46 i forordning (EU)
             2018/1725 er opfyldt. Brugerprofilerne eller deres adgangsrettigheder kan
             begrænses, efter at resultatet af vurderingen af beskyttelsesniveauet for fysiske
             personer foreligger.
       Brugerprofiler                           Definition                    Adgangsrettigheder
   Teknisk                   Kompetent myndighed eller kontrolorgan              Fuld adgang
   certificeringsmyndig for udstedelse af EU-certifikater for sejlads
   hed                       på indre vandveje i overensstemmelse med
                             artikel 6 i direktiv (EU) 2016/1629
                             eller
                             Kontrolorgan for udstedelse af certifikat i
                             henhold til artikel 22 i den reviderede
                             konvention om sejlads på Rhinen
                             eller
                             Tilsvarende kompetent myndighed i
                             tredjelande, der er pålagt opgaver i
                             forbindelse med anvendelsen af direktiv
                             (EU) 2016/1629
                             eller
                             Kompetent myndighed for udstedelse af
                             det             enkelte           europæiske
                             fartøjsidentifikationsnummer               i
                             overensstemmelse med artikel 18 i direktiv
                             (EU) 2016/1629
   RIS-myndighed             Den kompetente myndighed for RIS-            Fuld adgang (begrænset
                             systemet og for den internationale           til anvendelsen af
                             udveksling af data i henhold til artikel 8 i direktiv 2005/44/EF)
                             direktiv 2005/44/EF
                             eller
                             Organisation, der er udpeget eller har
                             indgået kontrakt med henblik på at drive
                             RIS-systemet og yde RIS-tjenester som
                             fastlagt i direktiv 2005/44/EF
   Statistisk kontor         Nationale eller internationale kontorer med  Der træffes afgørelse om
                             ansvar for indsamling af statistiske data.   læseadgang, efter at
DA                                                    2                                             DA
 ---pagebreak---                                                                           resultatet af vurderingen
                                                                          af beskyttelsesniveauet
                                                                          for fysiske personers
                                                                          personoplysninger
                                                                          foreligger
   Internationale          Autoriserede brugere i internationale          Der træffes afgørelse om
   organisationer          organisationer                                 læseadgang, efter at
                                                                          resultatet af vurderingen
                                                                          af beskyttelsesniveauet
                                                                          for fysiske personers
                                                                          personoplysninger
                                                                          foreligger
   Andre organer           Alle organer, der sikrer vandvejstrafik- og    Læseadgang
                           infrastrukturforvaltning samt opretholder
                           eller håndhæver sejladssikkerheden, f.eks.:
                           — kompetent myndighed for trafikstyring
                           — sluse- eller brovagt
                           — leverandør af redningstjenester
                           — retshåndhævende myndigheder
                           — organ til undersøgelse af ulykker
   Kommissionens           Autoriserede brugere                           Leverandør       af    den
   personale                  a) med ansvar for at forvalte EHDB          tekniske løsning for alle
                              eller                                       funktioner
                              b) med ansvar for politik for sejlads på    Læseadgang
                              de indre vandveje
                                               BILAG 3
                     Fuld adgang til og behandling af oplysningerne i EHDB
            1. Validering af fuld adgang til og behandling af oplysningerne i EHDB foretages
                  således:
            (a)   indgivelse af en anmodning gennem EHDB om åbning af en konto, der giver
                  mulighed for fuld adgang til og behandling af oplysningerne
            (b)   validering foretages af et relevant centralt kontaktpunkt for EHDB
            (c)   aktivering af kontoen.
            2. Kommissionen kan deaktivere kontoen, hvis brugeren ikke opfylder kravene i
                  denne forordning.
                                               BILAG 4
                                       Læseadgang til EHDB
            1. Validering af læseadgang til EHDB foretages således:
            (a)   indgivelse af en anmodning gennem EHDB om åbning af en konto, der giver
                  mulighed for læseadgang til databasen
            (b)   validering foretages af et relevant centralt kontaktpunkt for EHDB
            (c)   aktivering af kontoen.
DA                                                 3                                                 DA
 ---pagebreak---             2. Kommissionen kan deaktivere kontoen, hvis brugeren ikke opfylder kravene i
                   denne forordning.
            3. De kompetente myndigheder er ansvarlige for regelmæssigt at overvåge og
                   kontrollere den adgang, de har givet til de myndigheder, der er omhandlet i
                   artikel 4, stk. 1.
                                                BILAG 5
                                               Funktioner
   Følgende funktioner skal stilles til rådighed via EHDB:
   1.       Kontrol af fartøjets enkelte europæiske fartøjsidentifikationsnummer (ENI) i EHDB:
   EHDB skal give de kompetente myndigheder mulighed for enten på grundlag af et ENI eller
   af oplysninger til identifikation af en flydende struktur at kontrollere, om en flydende struktur
   allerede er registreret i systemet.
   2.       Søgning i oplysninger om certifikater for flydende strukturer:
   EHDB skal give adgang til oplysninger om certifikater (udstedt i overensstemmelse med
   direktiv (EU) 2016/1629) for flydende strukturer og oplysninger til identifikation af en
   flydende struktur, som de nationale registre har gjort tilgængelige.
   3.       Søgning i oplysninger om afviste ansøgninger eller ikkefærdigbehandlede
            ansøgninger om certifikater:
   EHCD skal give adgang til oplysninger om status (afvist eller ikkefærdigbehandlet) i
   forbindelse med ansøgninger om certifikater i henhold til direktiv (EU) 2016/1629.
   4.       Adgang til en digital kopi af certifikater for en flydende struktur:
   EHDB skal give adgang til en digital kopi af alle certifikater, der er udstedt af kompetente
   myndigheder i overensstemmelse med direktiv (EU) 2016/1629.
   5.       Udarbejdelse af statistikker:
   EHDB skal indeholde en funktion, der kan give autoriserede brugere oplysninger til udføre
   søgninger til statistiske formål.
   6.       Forvaltning af brugeradgang:
   Brugere tilgår EHDB ved hjælp af Kommissionens autentificeringstjeneste (EU Login).
DA                                                  4                                                DA